- Psalm
- <
- 124
- >

124
Dimaadua la di Hagaloohi ni ana daangada*Taahili dela e daahili go digau ala e hula gi Jerusalem belee daumaha i golo. Di pisalem mai baahi o David
1 Maa nei bolo Dimaadua digi huli mai i tadau baahi?
Digau Israel nei, helekai aga!
2 Maa nei bolo Dimaadua digi huli mai i tadau baahi
i di madagoaa o tadau hagadaumee ne heebagi mai gi gidaadou,
3 gei digaula gaa holo mouli gidaadou
i nadau hagawelewele huoloo mai gi gidaadou,
4 gei gidaadou ga daahee gi daha i di mmidi o di monowai,
nia wai guu gahu gidaadou.
5 Nia wai mmidi gu haga maalemu gidaadou!
6 Gidaadou e hai tadau danggee gi Dimaadua
i Mee dela digi dugua anga gidaadou gi tadau hagadaumee gi daaligidia.
7 Gidaadou guu too gi daha, gadoo be di manu mamaangi ne doo gi daha
mo di hele a tangada hele manu. Di hele la gu mooho, gei gidaadou gu maahede!
8 Tadau hagamaamaa le e hanimoi i baahi o Dimaadua
dela ne hai di langi mo henuailala.

- Psalm
- <
- 124
- >

*^ Taahili dela e daahili go digau ala e hula gi Jerusalem belee daumaha i golo. Di pisalem mai baahi o David

© 1996, 2014 The Kapingamarangi Bible translation committee